ગુજરાતના રેવન્યુ વિભાગના અધિક મુખ્ય સચિવ પંકજકુમાર સોશ્યલ મિડીયા એવા ટ્વિટર પર તમામ 33 જિલ્લા કલેક્ટરોને એક્ટિવ બનાવ્યા છે અને તેનું રિઝલ્ટ મળી રહ્યું છે ત્યારે આવો પ્રયોગ રાજ્યના હોમ ડિપાર્ટમેન્ટમાં થવો જોઇએ. રાજ્યના તમામ જિલ્લાના પોલીસ સુપ્રિટેન્ડેન્ટ્સ અને મહાનગરોના પોલીસ કમિશનર માટે ટ્વિટર એકાઉન્ટ એક્ટિવ કરવા જોઇએ. જો તેમ થશે તો કાયદો અને વ્યવસ્થાની સ્થિતિ વધારે મજબૂત બનશે. આ પહેલ જૂનિયર હોમ મિનિસ્ટર પ્રદીપસિંહ જાડેજાએ કરવી જોઇએ. તેમણે ટ્વિટર પર લોકોની રજૂઆતોને રિપ્લાય કરી જે તે ઓથોરિટીને તે રજૂઆત મોકલી આપી તેનું ફોલોઅપ લેવું જોઇએ. જો તેમ થશે તો સાચા અર્થમાં સોશ્યલ મિડીયાનો ઉપયોગ થશે. રાજ્યમાં કાયદો અને વ્યવસ્થાની સ્થિતિ પણ જળવાઇ રહેશે. માત્ર હોમ જ નહીં, પબ્લિક ડિલીંગ થાય છે તેવા અન્ય ડિપાર્ટમેન્ટ જેવાં કે અન્ન અને નાગરિક પુરવઠો, આરોગ્ય, શિક્ષણ અને ઉદ્યોગને પણ ટ્વિટર એક્ટિવ સિસ્ટમથી જોડી દેવા જોઇએ. જે કામ પંકજકુમારે કર્યું છે તે કામ આપણા મિનિસ્ટર અને અન્ય વિભાગોના સેક્રેટરી પણ કરી શકે છે. રાજ્યના મુખ્યમંત્રી વિજય રૂપાણીએ આ અંગેના સત્તાવાર આદેશ જારી કરવા જોઇએ.